CELEX: 62014CN0538
Language: et
Date: 2014-11-26 00:00:00
Title: Kohtuasi C-538/14: 26. novembril 2014 esitatud hagi – Euroopa Komisjon versus Soome Vabariik

2.2.2015   
            
            
               ET
            
            
               Euroopa Liidu Teataja
            
            
               C 34/15
            
         26. novembril 2014 esitatud hagi – Euroopa Komisjon versus Soome Vabariik
   (Kohtuasi C-538/14)
   (2015/C 034/17)
   Kohtumenetluse keel: soome
   
      Pooled
   
   
      Hageja: Euroopa Komisjon (esindajad: I. Koskinen, D. Martin)
   
      Kostja: Soome Vabariik
   
      Hageja nõuded
   
   
               —
            
            
               tuvastada, et Soome Vabariik on jätnud täitmata nõukogu 29. juuni 2000. aasta direktiivi 2000/43/EÜ, millega rakendatakse võrdse kohtlemise põhimõte sõltumata isikute rassilisest või etnilisest päritolust (1) artikli 3 lõikest 1 ja artiklist 13 tulenevad kohustused, jättes määramata organi, mille ülesanne on täita tööelu valdkonnas direktiivi 200/43/EÜ artiklis 13 ette nähtud ülesandeid, ning jättes tagamata nende ülesannete tegeliku täitmise;
            
         
               —
            
            
               mõista kohtukulud välja Soome Vabariigilt.
            
         
      Väited ja peamised argumendid
   
   Vastavalt direktiivi 2000/43/EÜ artikli 3 lõikele 1 kuulub direktiivi kohaldamisalasse ka tööelu. Direktiivi 2000/43/EÜ artikkel 13 kohustab liikmesriike nimetama organi või organid, kelle ülesanne on edendada kõikide isikute võrdset, rassilisest või etnilisest päritolust tingitud diskrimineerimiseta kohtlemist, ja tagama, et vähemalt ühe nimetatud organi pädevuses on selles artiklis nimetatud küsimuste ja ülesannete osas tegutsemine tööelu valdkonnas. Kuna Soome õigusaktides ei ole määratud ühtegi organit direktiivi 200/43/EÜ artiklis 13 ettenähtud ülesannete täitmiseks tööelu valdkonnas, siis on Soome Vabariik jätnud täitmata selle direktiivi artikli 3 lõikest 1 ja artiklist 13 tulenevad kohustused.
   
      (1)  EÜT L 180, lk 22; ELT eriväljaanne 20/01, lk 23.